Data was extracted from:https://www.infomed.co.il/drugs/ibuprofen/

המומחים של
Info
med
מסבירים:
איבורפרופן הוא חומר פעיל הנמצא בתרופות נורופן, אדוויל, אדקס, איבופן ותרופות רבות אחרות. איבופרופן, ששייך לנוגדי דלקת לא סטרואידליים (NSAID's), נחשב לאחת התרופות הנפוצות ביותר בשימוש.
צילום: shutterstock
יעיל לטיפול ב:
איבופרופן (נורופן, אדוויל, אדקס) משמש להורדת חום ולשיכוך כאבים קלים עד מתונים, כמו
כאב ראש
,
כאבי גב
ושרירים, כאבי שיניים או כאבי מחזור. בנוסף, איבופרופן במינונים גבוהים יותר מיועד לטיפול ב
דלקות ראומטיות
(שגרוניות) כמו נפיחות, כאב או קשיון מפרקים.
הנחיות חשובות:
איבופרופן (נורופן, אדקס, אדוויל) עלול לגרום לטשטוש או הפרעות בראייה, לכן יש להיזהר בנהיגה, הפעלת מכונות גדולות או רכיבה על אופניים ולהזהיר גם ילדים ממשחק בקרבת מקומות מסוכנים.
למרות שבמינונים הנמוכים, איבופרופן (נורופן, אדוויל, אדקס ועוד) אינו מצריך מרשם רופא, מתן איבופרופן (פתילות או סירופ) לתינוקות מתחת לגיל 6 חודשים ייעשה על פי המלצת רופא בלבד. כמו כן, איבופרופן בטבליות אינו מתאים לטיפול בילדים עד גיל 12 שנה ללא פיקוח רפואי.
תכשיר זה, במינונים הנמוכים, מיועד לשימוש לטווח קצר בלבד. יש לקחת תמיד את המינון הנמוך ביותר לתקופה הקצרה ביותר הנחוצה כדי להקל על התסמינים.
במקרה של זיהום, יש להתייעץ עם הרופא, מיידית, אם תסמינים, כמו חום או כאב, מתמשכים או מחמירים. השימוש באיבופרופן עשוי למסך סימני זיהום כגון חום וכאב, ועל כן עשוי לעכב טיפול נאות לזיהומים, מה שעשוי להוביל לסיכוי גבוה יותר לסיבוכים. (נצפה במצבים של דלקת ריאות שמקורה בזיהום חיידקי ובמקרי זיהומי עור חיידקיים הקשורים לאבעבועות רוח). יש לפנות לרופא אם סימני המחלה מחמירים או אינם משתפרים לאחר 10 ימים במבוגרים ו-3 ימים בילדים ומתבגרים בגילאים 12-18 שנים
.
בשימוש בג'ל- יש להימנע מעישון או חשיפה למקור אש גלויה, מחשש לכוויות חמורות. ביגוד ובדים שבאו במגע עם התרופה- יתלקחו ביתר קלות וקיים סיכון ממשי לשריפה.
חלק התכשירים מכילים מלטיטול- ועל כן יש להתייעץ אם קיימת בעיה תורשתית בהתמודדות עם פרוקטוז/סוכר פירות, שכן, הגוף יכול לייצר מעט פרוקטוז מהרכיב מלטיטול
.
חלק התכשירים מכילים רמות נמוכות מאוד של גלוטן, מעמילן חיטה- התרופה נחשבת 'ללא גלוטן'  ולא סביר שתהווה בעיה לחולי ציליאק. אין לקחת את התרופה אם קיימת אלרגיה לחיטה
.
חלק התכשירים (לשימוש חיצוני) מכילים בנזיל אלכוהול- העלול לגרום לתופעות אלרגיות וגירוי מקומי קל.
מתי אסור להשתמש בתרופה:
אין להשתמש באיבופרופן (נורופן, אדוויל, אדקס ועוד) במקרים הבאים
:
•
רגישות לחומר הפעיל עצמו, למרכיבים האחרים של התרופה או לתרופות נוספות מקבוצת נוגדי דלקת לא סטרואידליים
.
או רגישות לאספירין.
•
תגובות כמו עווית סימפונות, התקפי אסתמה, נפיחות בריריות האף, תגובות עוריות או נפיחות פתאומית.
•
אם את בהריון או מתכננת הריון
.
•
אם זה עתה עברת או צריך לעבור ניתוח לב
.
•
אם אתם מטופלים בתרופות נוגדות דלקת לא סטרואידליות אחרות
.
•
אם סבלת בעבר או סובלים עתה מכיב, דימומים או הפרעה בתפקוד מערכת העיכול
.
•
במצב דימום מוחי
•
הפרעות לא ברורות ביצירת תאי דם
.
•
אם אובחנה אצלכם פגיעה חמורה בפעילות הכבד, הלב או הכליות
.
•
אם אתם סובלים מהתייבשות
.
הנגרמת למשל מהקאות, שלשולים או צריכה לא מספקת של נוזלים.
•
במהלך מחלת
אבעבועות רוח
(varicella)-
מומלץ להימנע
מידע על התרופה
אופן נטילת התרופה
טבליות, קפליות, כמוסות - אין ללעוס! אין לחצות אם אין קו חציה על התכשיר
.
קפסולות לעיסה לילדים
ג'ל לשימוש חיצוני, תרחיף, פתילות
.
תדירות וזמן נטילה
2-4 פעמים ביום, עם הרבה מים, עם או אחרי אוכל.
אין להשתמש בתרופה מעל 3 ימים לטיפול עצמי בחום אצל מבוגרים או לטיפול כלשהו בילדים ללא התייעצות עם רופא.
אין להשתמש באיבופרופן מעל 10 ימים ללא התייעצות עם רופא.
טווח המינון
מבוגרים: שיכוך כאב: 600 מ"ג - 1.2 גרם ליום, דלקת פרקים: 1.2-2.4 גרם ליום.  ילדים להורדת חום: 5-10 מ"ג לק"ג עד 4 פעמים ביום ובמרווחים של לפחות 4 שעות בין מנה למנה. מקסימום מינון של 40 מ"ג לק"ג ביממה. המינון המקסימלי מעל גיל 12 שנים הוא 1200 מ"ג ליממה.
תחילת ההשפעה
שיכוך הכאב והורדת חום מתחילים תוך שעה-שעתיים.
בדלקות פרקים  - עשויים לחלוף שבועיים עד שהשפעה נוגדת דלקת תורגש במלואה.
משך ההשפעה
שיכוך הכאב והורדת חום מתחילים תוך שעה-שעתיים.
בדלקות פרקים  - עשויים לחלוף שבועיים עד שהשפעה נוגדת דלקת תורגש במלואה.
מנה שנשכחה
יש לקחת מיד כשנזכרים. אם צריך לקחת את המנה הבאה תוך 2 שעות, קח מנה אחת עכשיו ודלג על המנה הבאה.
הפסקת התרופה
כאשר לוקחים תרופה זו לשיכוך מיידי של כאב, ניתן להפסיקה בביטחון כאשר אין בה צורך יותר. אך אם לוקחים את התרופה לטיפול ממושך בדלקת פרקים, יש להיוועץ ברופא לפני שמפסיקים לקחתה.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש לפנות לרופא. ייתכן שמדובר בחמצת מטבולית. סימנים אפשריים: נמנום, תחושת סחרור, בחילה, הקאה (עלולה להיות דמית), כאב בטן, שלשול, צלצולים באזניים, כאב ראש, דימום במערכת העיכול, בלבול ותנועות עיניים קופצניות.
במקרה הרעלה חמורה: חוסר התמצאות, עוררות או תרדמת, כאב חזה, דפיקות לב חזקות, איבוד הכרה, פרכוסים (בעיקר בילדים), חולשה וסחרחורת, דם בשתן, תחושת קור בגוף ובעיות נשימה
אחסון
לשמור במיכל סגור במקום קריר ויבש (עד 30 מעלות), הרחק מהישג ידם של ילדים.
נמצא כמרכיב בתרופות הבאות
אדויל קולד אנד סינוס | Advil Cold & Sinus
נורופן לשפעת והתקררות | Nurofen Cold & Flu
נורופן פלוס | Nurofen Plus
קומבודקס | Combodex
אזהרות
תזונה
מומלץ ליטול עם או אחרי האוכל על מנת להפחית את הסיכון לגירוי בקיבה.
אלכוהול
אין בעיות מיוחדות, אך אלכוהול עשוי להחמיר את המחלה עבורה ניתנת תרופה זו. במינון גבוה (600 מ"ג איבופרופן)- שימוש באלכוהול עשוי להגביר את תופעות הלוואי הקשורות לחומר הפעיל, במיוחד אלו שמשפיעות על מערכת העצבים המרכזית או מערכת העיכול, לכן יש להימנע משתיית אלכוהול.
נהיגה
לא צפויות השפעות על היכולת לנהוג במינונים הנמוכים ובמשך טיפול קצר. יחד עם זאת, יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לנמנום, סחרחורת או טשטוש.
הריון
לא מומלץ להשתמש במהלך 6 חודשי ההיריון הראשונים. יש להתייעץ עם הרופא. אין להשתמש ב-3 חודשי ההיריון האחרונים.
קיימת תופעת לוואי אפשרית של פגיעה כלייתית בעובר ומיעוט מי שפיר החל משבוע 20 להריון. מומלצת הימנעות משימוש בתכשירים ממשפחת ה- NSAIDs החל משבוע 20 להריון, יש להתייעץ עם רופא במקרה הצורך.
הנקה
התרופה עוברת לחלב אם, אך במינונים רגילים לא סביר שתהיינה לה השפעות שליליות על התינוק.
תינוקות וילדים
תרופה זו אינה מיועדת בדרך-כלל לתינוקות מתחת לגיל 6 חודשים. אין לתת לתינוקות מתחת לגיל 3 חודשים (אלא אם הרופא הורה על כך) או לתינוקות השוקלים פחות מ-5 ק"ג, ללא הוראת רופא. משך הטיפול קצר. אין להשתמש בתרופה זו ליותר מ-24 שעות בתינוקות בגילאי 6 - 3 חודשים. תסמינים שמעבר ליממה- יש להתייעץ עם הרופא. קיים סיכון לליקוי בתפקוד הכליה במתבגרים הסובלים מהתייבשות.
קשישים
סבירות גבוהה יותר לתופעות לוואי. עלייה בסיכון לדימום בקיבה, כיבים ונקב. מומלץ להתחיל את הטיפול במינון הנמוך ביותר. יש להתייעץ עם הרופא לגבי שימוש בתרופה המגנה על הקיבה.
ניתוח והרדמה כללית
תרופה זו עלולה להגביר דימום. יש להיוועץ ברופא לפני הניתוח.
דווח לרופא במקרה של
מחלת כליה
יתר לחץ דם
כיב עיכולי, בעיות מעי
דלקת הושט
צריכת אלכוהול
אלרגיה לאספירין
אסתמה
נטילת תרופות אחרות
מחלת כבד
פריחה
אבעבועות רוח
בעיות נשימה
בעיות לב
היסטוריה משפחתית של מחלות לב או שבץ מוחי, לחץ דם גבוה
הפרעות תורשתיות בייצור תאי דם, הפרעות בקרישת דם
• זיהום, סימני זיהום כמו חום וכאב
סיכון ממנת יתר
אין נתונים
סיכון מפיתוח תלות
נמוך
תופעות לוואי
כל תרופה עלולה לגרום לתופעות לוואי בעוצמה ובשכיחות שונות בין המטופלים. תופעות לוואי השכיחות של איבופרופן כוללות: שלשול, כאב בטן, בחילה, גירוי הקיבה, צרבת, נמנום או סחרחורת. הקאות, גזים במערכת העיכול ועצירות, איבוד דם קל בקיבה או במעי העלול לגרום לאנמיה במקרים חריגים.
הסיכון לדימום בדרכי העיכול עולה כאשר משתמשים באיבופרופן תקופה ממושכת.
כאשר קיים עבר של כיבים, ובאוכלוסייה המבוגרת.
תופעות הלוואי עשויות לפחות בשימוש במנות נמוכות ולטווח קצר.
במקרים הבאים יש להפסיק את נטילת איבופרופן ולפנות לטיפול רפואי דחוף:
פריחה קשה או קילוף עור, שלפוחיות, או סימני אלרגיה אחרים, סימפטומים של
דלקת קרום המוח
, בחילות חריפות וממושכות, הקאות, צפידות, כאבים בעמוד השדרה או בצקת, עילפון, הקאה דמית, צואה דמית או שחורה, דימום לא מוסבר, חבורות. צפצופים לא מוסברים, אסטמה, קוצר נשימה.
עייפות, הידבקות ביותר זיהומים מהרגיל כגון כיבים בפה, הצטננויות כאב גרון ,חום- אלו יכולים להיות סימנים של אנמיה או הפרעות דם אחרות.
הפסקת הטיפול ועדכון הרופא גם במקרים של כאב בטן לא מוסבר, קשיי עיכול, צרבת, בחילה או הקאה. הצהבה של העיניים, צואה חיוורת ושתן כהה.
בשכיחות לא ידועה, עשויה להתרחש תגובה עורית חמורה, הנקראת תסמונת רגישות יתר סיסטמית (DRESS), התסמינים כוללים: פריחה עורית, חום, נפיחות בלוטות לימפה מוגדלות ועלייה באאוזינופילים, סוג של תאי דם לבנים- תגובה המחייבת הפסקת תרופה ופניה מיידת לרופא.  תיתכן רגישות העור לאור.
במצבים נדירים בהם מתפתחים כאבים ברום הבטן, כאבי ראש או הפרעות בראיה או בשמיעה, מומלץ להפסיק את נטילת איבופרופן ולפנות לרופא.
באופן נדיר מאוד: בעיות כליה, שבץ מוחי או בעיות לב. החמרת דלקת במעי הגס, לחץ דם גבוה, זיהומי עור חמורים. בעיות כבד
.
צלצולים באוזניים, אבדן שמיעה.
תופעות הלוואי השכיחות ביותר נובעות מהפרעות במערכת העיכול. במקרה של צואה שחורה או דמית, יש לדווח לרופא מיד. תופעות הלוואי כוללות: טשטוש ראייה , צלצול באוזניים, בלבול , סחרחורת, כאבי ראש, עצבנות.
פרטי תגובה עם תרופות אחרות
שילוב איבופרופן עם תרופות הבאות עלול לגרום לתגובות בלתי רצויות (במיוחד, הסיכון לדימומים בכלל ולדימום או כיב במערכת העיכול) או להפחית מיעילות הטיפול:
- נוגדי-קרישה מסוג קומארינים, קורטיקוסטרואידים, תרופות לטיפול באיידס-זידובודין, תרופות נוגדות דלקת לא סטרואידליות אחרות ואספירין.
- קורטיקוסטרואידים, כמו פרדניזולון, שכן עלול לגרום לעלייה בסיכון לכיב ולדימום במערכת העיכול.
- נוגדי דלקת אחרים (NSAID), כולל מעכבי 2-COX - הסיכון לתופעות לוואי עלול לעלות.
- תכשירים נוגדי טסיות- עליה בסיכון לדימום במערכת העיכול.
- ליתיום, דיגוקסין, ציקלוספורין, טאקרולימוס, מטוטראקסט - חשש לעלייה ברעילותם.
- תרופות לטיפול במאניה או דיכאון.
- תרופות להפסקת הריון.
-
אנטיביוטיקה מקבוצת הקווינולונים (לזיהומים)
.
נטילה בו זמנית של שתי התרופות מעלה סיכון לפרכוסים.
- תרופות להורדת לחץ דם ותרופות משתנות - תיתכן ירידה בהשפעתן.
- סולפונילאוראה (תרופה לטיפול בסוכרת)- יכולה להיות השפעה על רמות הסוכר בדם.
- תרופות הנלקחות דרך הפה כטיפול בסוכרת.
- פניטואין- בשימוש ממושך של איבופרופן, ובשילוב עם תרופה זו, יש לבצע ניטור למטופל.
- פרובנציד, סולפינפיראזון (תרופות לטיפול במחלת גאוט)- הפרשת איבופרופן עלולה להתעכב.
- נוגדי חומצה מסוימים עשויים להגביר את ספיגת איבופרופן. משמעותי בעיקר בצריכה ממושכת של איבופרופן.
- ווריקונאזול, פלוקונאזול (לטיפול בזיהומים פטרייתיים)- השפעת איבופרופן עלולה לעלות. יש לשקול הפחתת המינון, במיוחד כאשר ניתן מינון גבוה של איבופרופן עם ווריקונאזול או פלוקונאזול.
- בקלופן- עלולה להתפתח רעילות של בקלופן לאחר תחילת השימוש באיבופרופן.
- ריטונאביר-עלולה להעלות את ריכוז איבופרופן בפלסמה.
- אמינוגליקוזידים- הפרשתם עלולה לפחות בשל השימוש המשולב.
-
גינקו בילובה- תכשיר צמחי, עלול להגביר את הסיכון לדימום הקשור בנוגדי דלקת לא סטרואידליים (
NSAID
).
השפעת שימוש ממושך
אין להשתמש באיבופרופן לעיתים קרובות או למעלה מ-10 ימים בלי להיוועץ ברופא (עבור מבוגרים).
טיפול ממושך באיבופרופן מחייב לערוך בדיקות דם, שתן, תפקודי כבד, כליה ובדיקות עיניים.
קיים סיכון מוגבר לדימום מדרכי העיכול כאשר משתמשים באיבופרופן תקופה ממושכת.
שימוש של חודשים רבים בתרופות נוגדות דלקת לא סטרואידליות מעלה במעט את הסיכון ללקות בהתקף לב או בשבץ. מומלץ להשתמש במינון הנמוך ביותר ולתקופה הקצרה ביותר במידת האפשר.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא